Á skrifstofu ÍBA endurnýjaði KA / Þór rekstur handknattleiksliðs kvenna í meistaraflokki og 2. flokki í nýju rekstrarformi . Samningurinn er að fyrirmynd rekstrarforms knattspyrnuliðs Þór / KA þannig að nýja rekstrarformið mun vera á kennitölu óstofnaðs rekstrarfélags KA / Þór . Með þessu fyrirkomulagi koma bæði félögin inn með þrjá félagsmenn til að skipa nýja sex manna stjórn KA / Þórs . Með þessu er stefnt á að bæta umgjörð liðsins enn frekar og halda liðinu áfram í fremstu röð . Samningur gildir frá og með undirritun til maí 2022 . Um endurskoðun á samstarfinu segir í samningnum „ Að tveimur keppnistímabilum liðnum skulu samningsaðilar skoða framlengingu á samningi þessum og skal sú skoðun eiga sér stað eigi síðar en í maí 2021 “ ÍBA óskar KA og Þór til hamingju með samstarfssamninginn og óskar jafnframt KA / Þór góðs gengis í sinni uppbyggingu . Á myndinni eru sitjandi frá vinstri ; Haddur Stefánsson formaður handknattleiksdeildar KA Ingvar Gíslason formaður KAIngi Björnsson formaður ÞórsÞorvaldur Sigurðsson formaður handknattleiksdeildar ÞórsFyrir aftan standa leikmenn KA / Þórs þær Ásdís Guðmundsdóttir og Aldís Ásta Heimisdóttir